钦定古今图书集成/理学汇编/经籍典/第122卷 > 朱子全书一 > 《太甲》
## 钦定古今图书集成/理学汇编/经籍典/第122卷 > 朱子全书一 > 《太甲》

问：“王惟庸”，“‘罔念闻’，诸家皆于‘庸’字绝句。窃谓只作一
句读，以‘庸’训用。如《说命》中‘王庸作书以告之庸’，未知
是否？”曰：“六字一句。”

此条答潘子善

问：“若《虞机》张，诸家皆训‘虞’为度。窃谓只作《虞人》说，如
何？”曰：“作‘《虞人》’为是。”

此条答潘子善

“并其有邦厥邻，乃曰徯我后，后来无罚。”言汤与彼皆
有土诸侯，而邻国之人乃以汤为我后而徯其来，此
可见汤得民心处。

右语类一条